Lav et referat af nedenstående tekst:

Tekst:
Der venter fodboldspillerne i Hobro IK bedre forhold i fremtiden. Det ligger fast, efter at Mariagerfjord Kommune på et byrådsmøde har besluttet at give første divisionsklubben et tilskud til at etablere varme og vand i banen på DS Arena. - Der manglede lidt penge, men kommunen har så fundet lidt flere penge end dem, de havde sat af i første omgang. Så nu har vi et fint og færdigt projekt, som vi skyder i gang dagen efter vi har spillet den sidste kamp i foråret. Henover sommeren skal det hele så laves, så vi er klar til at spille kampe igen efter sommerferien, siger Hobro IK's formand Steen Juulsgaard til fodboldsitet bold.dk. Udsigten til en Superliga-oprykning har måske fået klubben til at skubbe på for at få planerne realiseret, men selvom klubben skulle blive i første division efter sommerferien, er investeringen ikke forgæves. Kravene til klubberne i første division øges i de kommende år, og med varme og vand i banen vil Hobro IK være klar til at imødekomme disse.

Referat:
Mariagerfjord Kommune har givet Hobro IK et tilskud til etablering af varme og vand i første divisionsklubbens bane.